IEry 503
Region: Asia Minor — Ionia

εδοξεν τηι βουληι και τωι δημωι ζωιλος χιαδου ειπεν επειδη οι εν τηι ολιγαρχιαι της εικονος της φιλιτου του αποκτειναντος τον τυραννον του ανδριαντος εξειλον το ξιφος νομιζοντες καθολου την στασιν καθ αυτων ειναι οπως αν ο δημος φαινηται πολλην επιμελειαν ποιουμενος και μνημονευων αει των ευεργετων και ζωντων και τετελευτηκοτων αγαθηι τυχηι δεδοχθαι τηι βουληι και τωι δημωι τους εξεταστας το[υ]ς ενεστηκοτ[α]ς εγδουναι το εργον διαστολην ποιησαμενους μετα του αρχιτεκτονος καθ οτι συντελεσθησεται ως προτερον ειχεν υπηρετε[ι]ν δε αυτοις τογ κατα μηνα ταμιαν. οπως δε καθαρος ιου εσται ο ανδριας και στεφανωθησεται αει ταις νουμηνιαις και ταις αλλαις εορταις επιμελεισθαι τους αγορανομους. εδοξεν τηι βουληι και τωι δημωι ζωιλος χιαδου ειπεν επειδη εν τωι προτερον ψηφισματι προσεταχθη τωι αγορανομωι επιμελεισθαι της εικονος του ανδριαντος του φιλιτου οπως στεφανωθησεται τε και λαμπρος εσται ο δε αγορανομος φησιν εις ταυτα πορου δεισθαι αγαθηι τυχηι δεδοχθαι τηι βουληι και τωι δημωι το μεν καθ ετος εις ταυτα διδοναι το αναλωμα τους [κα]τα μηνα ταμιας επιμελεισθαι δε τον [αγορα]νομον εις δε τον λοιπογ χρονον οι [αγορανομο]ι πωλουντες τας ωνας προστι[θετωσαν την πο]ι[ησιν] των στεφα[νων] [-]τε[-].